
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 25 בדצמבר 2018

יז' בטבת תשע"ט

מכרז מס' 44/11.2018: ביצוע פעילויות חדשניות בתחום המדע, הטכנולוגיה והסייבר
הבהרה 2
מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש :
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	6.12,6.13,6.14
	25
	בהמשך לתשובות ההבהרה , לא ניתן להבין האם התשלום שמשולם "גב אל גב" עבור שעת מדריך כולל את העלויות הסוציאליות המפורטות במכרז? 

נבקש לקבל הבהרה האם העלויות הסוציאליות משולמות "גב אל גב" או על המציע לכלול זאת בהצעת המחיר בתקורה.
	כאמור בתשובה 34 בהבהרה 1 מיום 19.12.2018 .

ראו הפסקה בסוף סעיף 14.1 במכרז לעניין התקורה.

	2. 
	4.5
	13
	נבקש לדעת האם שכר המרצים והכיבוד הנדרשים לביצוע ימי עיון משולמים בשיטת "גב אל גב" או שעל המציעים לכלול בתשלום עבור ימי עיון ?
	כאמור בתשובה 15-16 בהבהרה 1 מיום 19.12.2018 .

	3. 
	13
	38
	נבקש לדעת האם הספק יקבל תשלום "גב אל גב"  עבור שעות מדריך בטרם תשלום השכר ? במידה ולא נבקש לדעת מהם תנאי התשלום, כלומר מתי הספק יקבל תשלום עבור שכר המדריכים ? 

	תנאי התשלום הינם בהתאם למפורט בפרק זה במכרז

	4. 
	4.7
	16
	· אנו מברכים את המשרד על החלטתו למדוד את אפקטיביות הפרוייקט ואולם השתת קנס של 5,000 ₪ לכל ישוב או על כל אחוז ירידה משמעה סיכול הפרוייקט מראשיתו. 
· שהרי, על אף מקצועיותו של הספק, הוא אינו מחליף את תשתיות החינוך הלאומיות או המקומיות. הספק הוא [בסך הכל] תכנית תוספתית שנועדה לעודד את נגישותם של תלמידים לתחומי המדע, הטכנולוגיה והסייבר. 
· הספק אינו אחראי, ולא יכול להיות אחראי, לעלייה או לירידה במספרם של התלמידים המצטיינים בישובים בהם מופעלת התכנית. 
· עשיית כן משמעה הסרת האחריות מן המערכות הממשלתיות והמקומיות ולהניחה לפיתחו של ספק הפועל בשולי השוליים של העשייה החינוכית, הן מן המבחינה הכספית והן מבחינת ההשפעה על הפרמטרים המגדירים "מצויינות". 
· זאת ועוד, החלטת המשרד באשר לזהות היישובית הנבחרים מעמידה את הספק כשבוי מראש בידיו של המשרד אשר יוכל לבחור את אותם ישובים בהם, למצער, לא נצפתה עלייה במספר התלמידים המצטיינים. 
· חמור מכך, מנגנון הפיצוי והקנס כלל אינו ברור: 
· מבוקש להבהיר כי "תלמיד מצטיין" הוא זה העומד בהגדרת סעיף 3.16 למכרז. 
· מבוקש להבהיר האם הקנס / הפרס יוכפל בכל הישובים בהם פועלת התכנית או רק באותם ישובים מתוך ה-10 שנבדקו שבהם נצפתה עלייה / ירידה של מספר התלמידים. 
· מבקש לקבוע כי טרם שיושת על הספק קנס יתאפשר לספק להציג בפני המשרד נתונים ומסמכים למתן הסבר בדבר "אי עמידת הספק". 
· מבוקש ליתן דוגמא מספרית לחישוב הפרס / קנס בנסיבות של עמידה / אי עמידה ביעד על מנת שניתן יהיה לשקלל את משמעותו הכספית של הסעיף. 
· לסיכום, נדמה כי המשרד התעלם מהנחיות סעיף 21 ו' ל-"המדריך לרכש חברתי" שנכתב ע"י אגף ממשל וחברה, משרד ראש הממשלה המורה כי יש לתקנן משתנים חיצוניים בעת קביעת מנגנון פרס / קנס לספק בשירותים החברתיים: 
· "קיימים משתנים חיצוניים, המשפיעים על השגת תוצאות. דוגמה, כשמשווים בין בתי חולים אי אפשר להתעלם מכך, שלבתי חולים שונים יש פרופיל חולים שונה. לכן, כשמשרד הבריאות קבע מדד בנושא תמותה לאחר התקפי לב, הוא התחשב בפרופיל החולים בגובה שיעור המדד שדרש מהם. בתי חולים שיש להם אחוז גדול של מטופלות לעומת מטופלים קיבלו "פקטור" במדד. זאת, מכיוון שבעקבות מבנה כלי הדם של נשים, המטופלות נוטות לתמותה גבוהה יותר לאחר התקפי לב". 
· ברי כי נדרש מן המשרד לתקנן את מנגנון הפרס / קנס כך שישקלל את נקודות המוצא השונות מהן מגיעים התלמידים לפרוייקט ברמה הישובית, המוסדית, הבעלותית, המגדרית וכיו"ב. 
	לפי המכרז נדרש הספק לסייע לתלמידים בתכנית עמ"ט להמשיך ולהתמיד בתכנית עמ"ט על ידי העלאת מוטיבציה בפעילות שוברת שיגרה, חשיבה מחוץ לקופסא וכו', ע"י ידי ביצוע כל האמור במכרז, תוך שימוש במדריכים ברמה גבוהה לביצוע הפעילות.
פעילות הקבלן אמורה לגרום לתלמידים לבחור ולהישאר בתכנית.
פעילות תוספתית זו לא באה להחליף את המשרד בלימודים הפורמליים.

תכנית עמ"ט פועלת מזה שבע שנים. לבתי ספר יש קריטריונים ברורים להמשיך בתכנית במעבר משנה לשנה. מידי שנה יש בתי ספר הנגרעים מהתכנית בשל אי עמידה ביעדים.

לכל בית ספר יש גרף התקדמות מתוכנן הנשען על נתונים מהשנה הקודמת וצפי הצלחה לשנת הלימודים הנוכחית.

בכל בית ספר יש תפקיד מוגדר של רכז עמ"ט. רכזים אלו מלווים על ידי מדריכים ממטה המשרד ונמצאים עימם בקשר רציף.

עשרת בתי הספר שיבחרו למדגם יהיו בשקיפות מלאה מול הספק עם הנתונים המלאים.

מנגנון הבונוס והקנסות יופעל החל משנת ההתקשרות השנייה.

